laion/Wikipedia-Exotic huggingface dataset:
עונת 2020 בגביע ליברטדורס

עונת 2020 בגביע הליברטדורס היא העונה ה-61 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון במסגרת המוקדמות התקיים ב-21 בינואר 2020. בתחרות השתתפו 47 קבוצות מכל מדינות חברי הארגון. משחק הגמר יערך ב-21 בנובמבר 2020 באצטדיון המרקנה, ריו דה ז'ניירו, ברזיל. המנצחת בגמר תזכה להשתתף בעונה הבאה של הטורניר, וכן תעפיל לגביע העולם למועדונים 2020. שלשות המנצחות בשלב זה יעפילו אל שלב המוקדמות השני. שמונת המנצחות בשלב זה יעפילו אל שלב המוקדמות השלישי. ארבע המנצחות בשלב זה יעפילו אל שלב הבתים, שתי הראשונות מתוך ארבע המפסידות יעברו לגביע הסודאמריקנה. שתי הראשונות בכל בית העפילו לשלבי ההכרעה של הטורניר והמסיימות במקום השלישי בכל אחד מהבתים עוברת לגביע הסודאמריקנה. משחק הגמר נערך ב-30 בינואר 2021, באצטדיון המרקנה בריו דה ז'ניירו שבברזיל, משחק הגמר היה אמור להתקיים בתאריך 21 בנובמבר 2020 אך נדחה בגלל מגפת הקורונה .
Da Vidna

Da Vidna (בעברית: עד עלות השחר) הוא שיר בבלארוסית, שבוצע על ידי ואל. ב-28 בפברואר 2020 נחשף כי השיר היה אמור לייצג את בלארוס באירוויזיון 2020 ברוטרדם, הולנד במסגרת הקדם הבלארוסי לאירוויזיון "Eurofest 2020" שערכה רשות השידור הבלארוסית, אך בעקבות התפרצות נגיף הקורונה, הוחלט לבטל את אירוויזיון 2020. השיר לא הצליח לנצח אצל השופטים או אצל הקהל, אך הגיע למקום הראשון במצטבר. מילות השיר "Da Vidna" באתר Genius סרטון השיר "Da Vidna" באתר יוטיוב ז'ואאו ברטיירו, Belarus: VAL wins the ticket to Eurovision 2020, יורוויז'ן וורלד, 28 בפברואר 2020
ואל (להקה)

ואל (באנגלית: VAL) היא להקה בלארוסית המורכבת מוולאדיסלב פשקביץ' (מפיק מוזיקלי ונגן) וולריה גריבוסובה (סולנית). הלהקה נבחרה ב-28 בפברואר לייצג את בלארוס באירוויזיון לשנת 2020 ברוטרדם, הולנד, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. הלהקה החלה לפעול בשנת 2016. ב-1 במאי 2016 הוציאו את הסינגל הראשון שלהם "Кто ты есть". בספטמבר הוציאו את הסינגל השני שלהם "Ветер во сне" ווידאו קליפ שלו יצא בשנת 2017. מאז 2017 הפסיקה לפעול הלהקה, מיד לאחר שהוציאה את אלבום הבכורה שלה "В моей комнате". בשנת 2020 חזרה ואל לפעילות כשהוציאה את השיר "Da Vidna" (עם עלות השחר). הלהקה התמודדה בקדם האירוויזיון הבלארוסי "Eurofest 2020" וזכתה במקום הראשון באמצעות טרפוד הדדי של השופטים והקהל (מקום שני בשופטים, מקום שני בקהל ופייבוריט שונה ביניהם). הלהקה הביעה תמיכה במועצת המעבר הבלארוסית ובהפגנות שנערכו בבלארוס וגינתה את פעולותיו של אלכסנדר לוקשנקו, לאחר שהודיעה הלהקה על כך בפומבי הודיעה רשות השידור הבלארוסית כי הלהקה לא תמשיך לאירוויזיון 2021. ולאדיסלב פשקביץ' - מפיק מוזיקלי ונגן ולריה גריבוסובה - סולנית הלהקה 2016 - Кто ты есть 2017 - Ветер во сне 2020 - Da Vidna מדיה וקבצים בנושא ואל בוויקישיתוף ואל, ברשת החברתית פייסבוק ואל, ברשת החברתית אינסטגרם ואל, ברשת החברתית VK ואל, סרטונים בערוץ היוטיוב ואל, באתר אפל מיוזיק (באנגלית) ואל, באתר ספוטיפיי ואל, באתר סאונדקלאוד (באנגלית) ואל, באתר MusicBrainz (באנגלית) ואל, באתר דיזר ואל, באתר Discogs (באנגלית) ואל, באתר Genius ז'ואאו ברטיירו, Belarus: VAL wins the ticket to Eurovision 2020, יורוויז'ן וורלד, 28 בפברואר 2020
Godzilla

Godzilla (בעברית: גודזילה) הוא סינגל שהוקלט על ידי הראפר האמריקאי אמינם בשיתוף הראפר האמריקאי ג'וס וורלד. השיר יצא לאור ב-31 בינואר 2020, כסינגל השני מתוך אלבומו האחד עשר של אמינם, Music to Be Murdered By. השיר נכתב על ידי אמינם, ג'וס וורלד, די. איי. דומיין, לואיס רסטו והופק על ידי אמינם, די. איי. דומיין. השיר הוא בסגנון הראפ אשר משלב בתוכו גם את סגנון הטראפ. הבית השלישי בשיר אשר בוצע על ידי אמינם מחזיק בשיא בית הראפ המהיר ביותר שלו, תוך שהוא מראפרפ 11.3 הברות בשנייה, או 224 מילים תוך 30 שניות. השיר עלה לרשת הזרמת המדיה ספוטיפיי בסמוך לצאתו, בדומה לשאר שירי האלבום. נכון לאפריל 2020, צבר השיר מעל ל-290 מיליון השמעות בספוטיפיי. מילות השיר "Godzilla" באתר Genius סרטון השיר "Godzilla" באתר יוטיוב אמינם, ג'וס וורלד, די.איי. דומאן, לואיס רסטו Eminem's "Godzilla" Verse Is Faster Than "Rap God" & "Majesty" | Genius, web.archive.org, ‏2020-01-24 Godzilla (feat. Juice WRLD), נבדק ב-2020-02-28
שלומי טפיארו

שלומי טפיארו (נולד ב-4 במרץ 1980) הוא שחקן ישראלי. טפיארו הוא בן למשפחה דתית בת חמישה ילדים. הוא נולד באילת וגדל בנתניה, וכשהיה בן 6 עברה משפחתו לאלפי מנשה. אמו מזל, ילידת הארץ ממוצא אלג'יראי, היא לבורנטית. אביו אבי, עלה ממרוקו בגיל חמש ועבד בבגרותו במוטורולה. את שירותו הצבאי עשה בחיל השריון. בוגר בית הספר למשחק "בית צבי" (סיים בשנת 2006). לאחר לימודי המשחק שיחק בתיאטרון בית ליסין. בשנת 2007 השתתף בקלטת ה-DVD לילדים "איך בוחרים שם לאחותי הקטנה?" (המבוססת על שיריו של אהוד מנור). בשנת 2011 שיחק בתפקיד אורח בסדרה ״בנות הזהב״ בתפקיד ג׳לי. בשנת 2014 שיחק את אלכס איקס בסדרה "זגורי אימפריה" ובנוסף שיחק את רם בסדרה "עממיות". בשנת 2017 שיחק בעונה השישית של סדרת הנוער "ראש גדול", בתפקיד אלמוג. בשנת 2018 שיחק בסדרה "חיים שלי" לצד קובי מימון. באותה השנה שיחק גם בסדרה "בשבילה גיבורים עפים" של ערוץ 12, בתפקיד רן המפקד בחמ"ל חטיבה. בשנת 2019 שיחק את אופיר חזן בסדרה "מגן דוד דרום". בשנים 2019–2020 שיחק את עידן "מישמיש" רז בסדרה "קיבוצניקים". בשנים 2020–2021 שיחק את איתן לב ארי בסדרה "PPS". בשנת 2021 שיחק את ד"ר אמיר, הרופא המטפל של ערן ומיכל בסדרה "למה מי מת" המשודרת ביס. בשנת 2022 שיחק את ליאור, בכינוי "קוף", שהיה בן זוגה של דנה לימוני (רותם סלע), בסדרה "בלאדי מורי". בשנת 2023 שיחק את רב פקד טווין, שוטר שהגיע לחקירה בטירת ג'רום בסדרה כראמל בכאן חינוכית. בשנת 2024 שיחק את דין, שותפו העסקי של בועז בסטארט-אפ שהוא מפתח בסדרה מתוקים בהוט. נוסף על כך, שיחק בפרסומת לחברת הוט ומשמש פרזנטור של bestie אתר פלטפורמה להשוואת ביטוחים. בשנת 2024 השתתף בעונה השלישית של רוקדים עם כוכבים בקשת, והודח תשיעי. שיחק בסרט התעודה של הקופרודוקציה ישראל-קנדה "מערת הקבורה של ישו", בבימויו של שמחה יעקובוביץ'. בשנת 2015 גילם את תום בסרט "קמטי צחוק". טפיארו הוא שחקן בתיאטרון בית לסין. בין תפקידיו: "נערי ההיסטוריה" "תפוחים מן המדבר", "עלמה ורות", "מייק ברנט", "בחורים טובים", "לה מנדרגולה", "סיפור אהבה", "עובד בשביל שניים", "טרטיף", "אלה גרוסמן", "הקומה השלישית", "עבדאללה שוורץ" ותפקיד ראשי ב"פנתר כפול". שיחק גם ב"שיפוצים" וב"המשתמט". טפיארו אף משתתף באנסמבל הגדוד העברי. טפיארו נשוי לדיקלה, אותה הכיר כשעבד בצוות בידור באילת ואב ל-3 ילדים. מתגורר ברמת גן. מדיה וקבצים בנושא שלומי טפיארו בוויקישיתוף שלומי טפיארו, ברשת החברתית פייסבוק שלומי טפיארו, במיזם "אישים" לתיעוד היצירה הישראלית שלומי טפיארו, במסד הנתונים הקולנועיים IMDb (באנגלית) שלומי טפיארו, באתר "אידיבי", מאגר הידע העברי לקולנוע ישראלי ועולמי שלומי טפיארו, באתר ספר הקולנוע הישראלי שלומי טפירו, באתר תיאטרון בית לסין שלומי טפירו, באתר הסוכנות של זוהר יעקובסון אילי פארי, ‏התיאטרון הוא כמו אישה, הטלוויזיה כמו פילגש. והפילגש מתחילה להגניב אותי, באתר ‏מאקו‏, 7 ביולי 2022 ציפי שוחט, איך הגיע שלומי טפיארו לככב במחזה מקסי ואני?, באתר הארץ, 27 בינואר 2012 https://youtu.be/p1BjPAviLes?si=JHbXC7iFp6_DfWG8
Was (Not Was)

Was (Not Was) היא להקת פופ רוק אמריקאית. ההרכב נוסד בשנת 1979 בדטרויט. מנעד השירים שלהם נע בין שילוב של פופ ורוק אלקטרוני. תקופת התהילה של הלהקה הייתה בשנות ה-80 של המאה ה-20 ותחילת שנות ה-90 עם הלהיט Walk the Dinosaur שיצא בשנת 1987 כסינגל המוביל מתוך האלבום ?What Up, Dog שיצא לאור בשנת 1988. אלבומו האחרון של ההרכב יצא בשנת 2008 וההרכב פעיל גם כיום. דייוויד וייס ודון פאגנסון חברי הלהקה הכירו בילדותם בפרבר של דטרויט, מישיגן. הם ייסדו את ההרכב בשנת 1979. מקור שם ההרכב הוא בבנו של פאנגנסון טוני פאגנסון שהיה אז תינוק ואהב לבטא הפכים כמו כחול ו"לא כחול". אלבומם הראשון (Was (Not Was יצא בשנת 1981. בשנת 1982 השתתף ההרכב באלבום של הזמר סוויט פיאה אטקינסון. באלבומם Born to Laugh at Tornadoes שיצא ב-1983 השתתפו מוזיקאים אורחים בהם אוזי אוסבורן, המוזיקאי מיטש ריידר ומל טורמה. בשנת 1988 הוציאו את האלבום What Up, Dog? שכלל את הלהיט Walk the Dinosaur. הופעות אורח באלבום היו של סטיבי סאלאס, ג'ון פטיטוצ'י, פרנק סינטרה ג'וניור וקרדיט הלחנה לאלביס קוסטלו. בשנת 1990 הוציא ההרכב את האלבום Are You Okay? שכלל את החידוש לשיר Papa Was a Rollin' Stone. באלבום נכללו הופעות אורח של לאונרד כהן, איגי פופ, The Roches וסיד סטראו. בשנת 1992 הוציא ההרכב הוציא את הלהיט Shake Your Head בגרסת רמיקס מחודשת שכללה קולות של אוזי אוסבורן וקים בייסינגר. לאחר הפסקה ארוכה חודשה פעילות ההרכב. בשנת 2008 הוציאו את אלבומם החמישי !Boo. באלבום הופעות אורח של קריס קריסטופרסון, מרקוס מילר ווין קריימר, ובוקר טי ג'ונס וכן שיר שנכתב עם בוב דילן 20 שנים לפני כן. אתר האינטרנט הרשמי של Was Was, במסד הנתונים הקולנועיים IMDb (באנגלית) Was, באתר AllMusic (באנגלית) Was, באתר MusicBrainz (באנגלית) Was, באתר Discogs (באנגלית) Was, באתר Songkick (באנגלית) Sweet Pea Atkinson, באתר Allmusic Was (Not Was), באתר Allmusic
הפרופסור המפוזר (1997)

הפרופסור המפוזר (באנגלית: Flubber, פלאבר) הוא סרט קומדיה אמריקאי משנת 1997, בבימויו של סטפן הרק. הסרט מבוסס על הסרט "הפרופסור המפוזר" משנת 1961. פרופסור פיליפ בראניארד מנסה למצוא מקור כוח חדש על מנת להציל את המכללה בה הוא מלמד מסגירה. הוא יוצר יצור ירוק דמוי גומי שיכול לקפוץ ולשנות צורה וביחד עם העוזרת הרובוטית "וויבו" הוא מכנה אותו "פלאבר" (גומי מעופף). אולם הוא לא הופיע פעמיים לחתונתה של שרה, ארוסתו אשר רצתה להתחתן איתו. לאחר שלא הופיע בפעם השלישית, נכנס פיליפ למשרדה של שרה כדי להסביר ללא הצלחה ושרה סיימה ביניהם את הקשר. בינתיים הדיקן מתאכזב שפיליפ הכשיל את בנו ושולח את עוזריו לגרום לו להעלות את הציון, אולם בעקבות ניסוי שניהם הובסו בידי כדור גולף וכדור באולינג אשר כוסו בפלאבר. פיליפ השתמש בפלאבר כדי להפעיל את המכונית כדי שתעוף. בזמן הניסוי הוא רואה את שרה עם יריבו, וילסון קרופט ונרגז. בינתיים וויבו יוצרת בחורה הולוגרמית בשם "סילוויה" שתתאהב בפיליפ, לפתע פיליפ התעורר עם רעיון חדש, הוא עשה ניסוי במגרש הכדורסל עם הפלאבר ושם את הפלאבר בנעלי הספורט ובכדורסל. מאוחר יותר בזמן משחק, בזכות הפלאבר, הקבוצה הכושלת של מדפילד הפכה למצליחה והביסה את הקבוצה המתחרה. אולם שרה עדיין לא האמינה לפיליפ והלכה עם וילסון. כאשר חזר הביתה, הביע פיליפ את רגשותיו בפני וויבו והיא הקליטה אותו, ולאחר מכן הגיעה וויבו אל ביתה של שרה והשמיעה לה את ההקלטה, כאשר שרה שמעה את ההקלטה היא שמחה והגיעה לביתו של פיליפ. כאשר הם נכנסו למכונית המעופפת, הציעה שרה על המכונית המעופפת שיכולה להרוויח מלא כסף ולהציל את מכללת מדפילד מסגירה. לאחר שחזרו הביתה, הופיע צ'סטר הוניקר והציע עסקה שפיליפ ימכור לו את הפלאבר, אך פיליפ סרב. בלילה הופיעו שני העוזרים של הוניקר וחפשו את הפלאבר, וויבו נסתה לעצור אותם, אך הם שברו אותה באמצעות מחבט בייסבול ולקחו את הפלאבר. כאשר שרה ופיליפ חזרו, הם כילו שהפלאבר נגנב ושוויבו נשברה. פיליפ לא ידע מה לעשות, אולם בעזרת תמיכתו של שרה, הוא ראה במחשב את וויבו ההולוגרמית אשר אמרה לו שהיא הורידה קובץ שלה למחשב שלו ושיש לה בת בשם וויבט. לאחר מכן נסעו פיליפ ושרה אל המשרד של הוניקר "להסכים על ההצעה" במטרה להציל את פלאבר, שם הם גילו שוילסון עובד בשביל המיליונר, ולאחר ששחררו את פלאבר, הם התעמתו עם הנוכלים ובעזרת הפלאבר הם הביסו אותם. יום למחרת פיליפ ושרה התחתנו בזכות וויבט אשר הראתה את פיליפ על המסך שלה ולאחר מכן הם נסעו לירח דבש במכונית המעופפת יחד וויבט ופלאבר. רובין ויליאמס - פרופסור פיליפ בראניארד מרשה גיי הארדן - דוקטור שרה ג'ין ריינולדס כריסטופר מקדונלד - וילסון קרופט ג'ודי בנסון - וויבו (קול) ריימונד ג'יי בארי - צ'סטר הוניקר קלנסי בראון - סמית' טד לוין - וואסון ויל ויטון - בנט הוניקר אדי מקלארג - מרת'ה ג'ורג' מדיה וקבצים בנושא הפרופסור המפוזר בוויקישיתוף אתר האינטרנט הרשמי של הפרופסור המפוזר "הפרופסור המפוזר", במסד הנתונים הקולנועיים IMDb (באנגלית) "הפרופסור המפוזר", באתר נטפליקס "הפרופסור המפוזר", באתר AllMovie (באנגלית) "הפרופסור המפוזר", באתר Rotten Tomatoes (באנגלית) "הפרופסור המפוזר", באתר Box Office Mojo (באנגלית) "הפרופסור המפוזר", באתר Metacritic (באנגלית) "הפרופסור המפוזר", באתר אידיבי "הפרופסור המפוזר", באתר דיסני+ סרטים (באנגלית) "הפרופסור המפוזר", במסד הנתונים הקולנועיים KinoPoisk (ברוסית)
סן-פייר

סן-פייר (בצרפתית: Saint-Pierre) הוא שם שמשמעו "פטרוס הקדוש". האם התכוונתם ל... סן-פייר ומיקלון – קולקטיב מעבר לים השייך לצרפת המורכב מקבוצת איים קטנה באוקיינוס האטלנטי בקרבת חופי קנדה סן-פייר (אי) – אחד משני האיים המרכזיים בסן-פייר ומיקלון סן-פייר (סן-פייר ומיקלון) – בירת הקולקטיב של סן-פייר ומיקלון, שוכנת באי סן-פייר סן-פייר (ראוניון) – עיר באי ראוניון השייך לצרפת כנסיית סן-פייר (קן) – כנסייה קתולית בקן בנורמנדי שבצרפת סן-פייר - אחד מכינויו של הדג מוריגן הכתם אישים ליליאן סן-פייר – זמרת בלגית ראו גם פייר כנסיית פטרוס הקדוש (פירושונים)
הפלינטסטונס: ויוה רוק וגאס

הפלינטסטונס: ויוה רוק וגאס (באנגלית: The Flintstones in Viva Rock Vegas) הוא סרט קומדיה אמריקאי משנת 2000, בבימויו של בריאן לבנט. הסרט הוא עיבוד הלייב אקשן השני לסדרת הטלוויזיה המונפשת "משפחת קדמוני" לאחר הסרט "הפלינטסטונס". בסרט מככבים מארק אדי כפרד פלינטסטון, סטיבן בולדווין כבארני ראבל, קריסטין ג'ונסון כווילמה פלינטסטון וג'יין קרקובסקי כבטי ראבל. רוזי אודונל, שגילמה את בטי בסרט הקודם, דיבבה את התמנונית. הסרט, שצולם בקליפורניה, יצא לאקרנים ב-28 באפריל 2000, והיה לכישלון קופתי כך שגרף קרוב ל-59.5 מיליון דולרים ברחבי העולם, בעוד שהוא הופק בתקציב של 83 מיליון דולר, והביקורות היו גרועות, והסרט קיבל 4 מועמדויות בפרס פטל הזהב על הסרט הגרוע ביותר, שחקן המשנה הגרוע ביותר (סטיבן בולדווין), שחקנית המשנה הגרועה ביותר (ג'יין קרקובסקי) וההמשכון או הרימייק הגרוע ביותר. הסרט מספר על איך פרד וברני הכירו את וילמה ובטי בפעם הראשונה, באותו הזמן גאזו הגדול גורש לכדור הארץ על מנת לעזור לפרד ולברני. מארק אדי - פרד פלינטסטון קריסטין ג'ונסון - וילמה סלאגהופל סטיבן בולדווין - ברני ראבל ג'יין קרקובסקי - בטי או'של ג'ואן קולינס - פרל סלאגהופל תומאס גיבסון - צ'יפ רוקפלר אלן קאמינג - גאזו הגדול / מיק ג'אגד הארווי קורמן - קולונל סלאגהופל אתר האינטרנט הרשמי של הפלינטסטונס: ויוה רוק וגאס "הפלינטסטונס: ויוה רוק וגאס", במסד הנתונים הקולנועיים IMDb (באנגלית) "הפלינטסטונס: ויוה רוק וגאס", באתר נטפליקס "הפלינטסטונס: ויוה רוק וגאס", באתר AllMovie (באנגלית) "הפלינטסטונס: ויוה רוק וגאס", באתר Rotten Tomatoes (באנגלית) "הפלינטסטונס: ויוה רוק וגאס", באתר Box Office Mojo (באנגלית) "הפלינטסטונס: ויוה רוק וגאס", באתר Metacritic (באנגלית) "הפלינטסטונס: ויוה רוק וגאס", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
No Police

No Police (בעברית: אין משטרה) הוא סינגל שהוקלט על ידי הראפרית האמריקאית דוג'ה קאט, מתוך המיני-אלבום הראשון שלה, Purrr!. השיר יצא לאור ב-23 באוגוסט 2014, על ידי חברת התקליטים קימוסבי רקורדס, כסינגל השני מתוך המיני-אלבום. בסמוך להוצאת השיר הזה, הוציאה דוג'ה קאט את המיני-אלבום Purrr!, גם כן. בדומה לסינגל הראשון מתוך המיני-אלבום "So High", נכתב השיר על ידי דוג'ה קאט לבדה והוא הופק על ידי דרים קואלה. במקור, יצא השיר כבר ב-5 באוגוסט 2014, אך בהמשך הוחלט להוציא אותו כסינגל השני והאחרון מתוך המיני-אלבום. השיר זכה להצלחה כאשר צבר ברשת הזרמת המדיה ספוטיפיי, למעלה מ-20 מיליון השמעות. האודיו הרשמי של השיר אשר הועלה לערוץ היוטיוב של דוג'ה קאט ב-13 באוגוסט 2014, הצליח לצבור קרוב ל-15 מיליון צפיות. סרטון השיר "No Police" באתר יוטיוב Doja Cat - No Police (Official Audio) Doja Cat – No Police (באנגלית), נבדק ב-2020-02-29 Purrr! - EP by Doja Cat, Genius (באנגלית) No Police, נבדק ב-2020-02-29
הולדן

הולדן (אנגלית: Holden; בעבר ג'נרל מוטורס-הולדן) היא עסק אוסטרלי ויצרנית רכב לשעבר, שייצרה מכוניות באוסטרליה לפני שעברה למכוניות מיובאות תחת המותג הולדן. המטה הראשי נמצא בפורט מלבורן. החברה נוסדה בשנת 1856 בתור חברה לייצור אוכפים ליצרן דרום אוסטרליה. בשנת 1908 היא עברה לתחום הרכב, ואף בנתה את פורד מודל T במשך תקופה לפני שהפכה מאוחר יותר לחברת בת של ג'נרל מוטורס (GM), ארצות הברית, בשנת 1931, אז הוחלפה שם החברה לג'נרל מוטורס-הולדן בע"מ . זה שונה לשם הולדן בע"מ בשנת 1998, ואימץ את השם GM הולדן בע"מ בשנת 2005. בעבר, הולדן הציעה מנועים מהונדסים תג מודלים עקב שיתוף הסדרים עם שברולט, איסוזו, ניסאן, אופל, סוזוקי, טויוטה, ו מוטורס ווקסהול. בשנים קודמות, הרכב כלל דגמים מקוריאה GM, GM תאילנד, GM צפון אמריקה, ודגמים שפותחו עצמאית כמו הולדן קומודור, הולדן קפריס, והולדן אוטה. הולדן גם הפיצה את המותג האירופי "אופל" באוסטרליה בשנת 2012 עד לפטירתו האוסטרלית באמצע 2013. הולדן החזיקה בקצרה מפעלי הרכבה בניו זילנד בראשית שנות התשעים. המפעלים היו שייכים לג'נרל מוטורס משנת 1926 עד 1990, בפעולה קודמת ונפרדת למדי מההשקעה של GM בהולדן באוסטרליה. משנת 1994 עד 2017, כל רכבי הולדן שבנו באוסטרליה יוצרו באליזבת 'שבדרום אוסטרליה, ומנועים יוצרו במפעל Fishermans Bend במלבורן. באופן היסטורי, מפעלי ייצור או הרכבה הופעלו בכל מדינות יבשת אוסטרליה. איחוד האספה הסופית באליזבת הושלם בשנת 1988, אולם כמה פעולות האספה נמשכו בדנדונג עד 1994. אף שמעורבותו של הולדן ביצוא השתנה מאז שנות ה-50 של המאה ה-20, אך בעקבות המכירות הירודות של מכוניות גדולות באוסטרליה החליטה החברה לפנות לשווקים בינלאומיים כדי להגדיל את הרווחיות. החל משנת 2010 התחילה הולדן לחוות הפסדים בגלל הדולר האוסטרלי החזק והפחתת מענקי הממשלה והסבסוד. זה הוביל להכרזה, ב־11 בדצמבר 2013, כי הולדן תפסיק את עבודתה בייצור כלי רכב ומנועים בסוף 2017. ב־20 באוקטובר 2017 נסגר מפעל הרכב האחרון הקיים, שנמצא באליזבת, וכן הפקת קומודור הולדן הסתיימה. ב־17 בפברואר 2020 הודיעה ג'נרל מוטורס כי המותג הולדן יפרוש עד שנת 2021. להולדן הייתה היסטוריה מפוארת בתחרויות מרוץ באוסטרליה. מכוניות מתוצרת הולדן ניצחו בתחרויות רבות. פיטר ברוק היה נהג לצוות של הולדן במשך 40 שנה וזכה בעשרות מרוצים. מדיה וקבצים בנושא הולדן בוויקישיתוף אתר האינטרנט הרשמי של הולדן (באנגלית) הולדן, ברשת החברתית פייסבוק הולדן, ברשת החברתית אקס (טוויטר) הולדן, ברשת החברתית אינסטגרם הולדן, ברשת החברתית LinkedIn הולדן, סרטונים בערוץ היוטיוב
מוטגנסיס

מוטגנסיס (באנגלית: Mutagenesis) הוא תהליך, שבו המידע הגנטי של אורגניזם משתנה ונוצרת מוטציה. מוטגנסיס קורה בטבע באופן ספונטני, או עקב חשיפה למוטגנים. המוטגנסיס עלול לגרום למחלות ממאירות ולמחלות תורשתיות, ומאידך הוא גם מהכוחות המניעים את האבולוציה. ניתן לגרום למוטגנסיס באופן מלאכותי בתהליכים מעבדתיים. ניסויים ראשונים ליצירת מוטגנסיס מלאכותי נעשו, במחצית הראשונה של המאה ה-20, על ידי זוכה פרס נובל הרמן מולר, שרלוט אאורבך, ג. מ. רובסון ויוסף רפופורט. בעקבות ניסויים אלו נוצר הענף המדעי של המוטגנסיס. מאמר במלאת 70 שנה לגילוי המוטגנסיס באמצעות קרינת רנטגן על ידי הרמן מולר אבסטרקט המאמר המקורי של אאורבך ורובסון על גילוי המוטגנסיס באמצעות גז חרדל מוטגנזה, דף שער בספרייה הלאומית גילוי המוטגנסיס באמצעות גז חרדל על ידי אאורבך ורובסון :Brian J. Kilbey (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
So High (שיר של דוג'ה קאט)

So High (בעברית: כל כך גבוה) הוא סינגל שהוקלט על ידי הראפרית האמריקאית דוג'ה קאט, מתוך המיני-אלבום הראשון שלה, Purrr!. השיר יצא לאור ב-27 במרץ 2014, על ידי חברת התקליטים קימוסבי רקורדס, כסינגל הראשון והפותח מתוך המיני-אלבום. כמה חודשים לאחר הוצאת השיר הזה, הוציאה דוג'ה קאט את המיני-אלבום Purrr!, גם כן. בדומה לסינגל השני מתוך המיני-אלבום "No Police", נכתב השיר על ידי דוג'ה קאט לבדה והוא הופק על ידי אוויל נידל. השיר הוא שיר בסגנון הפופ, אשר מאפיין שירים נוספים מתוך המיני-אלבום בו הוא נכלל. במהלך שנת 2020, זכה השיר להצלחה מחודשת לאחר שדוג'ה קאט פרצה לתודעה. השיר זכה להצלחה רבה כאשר צבר ברשת הזרמת המדיה ספוטיפיי, למעלה מ-45 מיליון השמעות. הווידאו קליפ הרשמי של השיר הועלה לערוץ היוטיוב של דוג'ה קט ב-27 במרץ 2014, ביום צאתו של השיר כסינגל. בנוסף לכך, האודיו הרשמי של השיר אשר הועלה לערוץ היוטיוב של דוג'ה קאט ב-13 באוגוסט 2014, הצליח לצבור קרוב ל-5 מיליון צפיות. נכון למאי 2020, מונה הצפיות של הקליפ עומד על כ-30 מיליון צפיות. מידע על הסינגל "So High" באתר מיוזיק בריינז סרטון השיר "So High" באתר יוטיוב מידע על השיר "So High" באתר ספוטיפיי Doja Cat – So High (באנגלית), נבדק ב-2020-02-29 Doja Cat - So High (Explicit Version) Purrr! - EP by Doja Cat, Genius (באנגלית) Doja Cat - So High (Official Audio) YouTube Stats of Doja Cat - So High (Explicit Version), kworb.net So High, נבדק ב-2020-02-29 Gold & Platinum, RIAA (באנגלית אמריקאית) CERTIFICADOS – Pro-Música Brasil, pro-musicabr.org.br
Hot Pink Tour

Hot Pink Tour הוא סיבוב ההופעות הרביעי של הראפרית האמריקאית, דוג'ה קאט. על סיבוב ההופעות הכריז דוג'ה קאט ברשתות החברתיות כבר בפברואר 2020 והוא היה צריך להתחיל ב-25 במרץ 2020 בשיקגו, אילינוי והיה עתיד להסתיים ב-5 ביוני באותה השנה, בדבלין, אירלנד. לבסוף, בוטל בגלל מגפת הקורונה. סיבוב ההופעות כלל בתוכו 22 מופעים, תוך ששניים מהם היו צריכים להתקיים בפסטיבל קואצ'לה. בסיבוב ההופעות הייתה צריכה להתארח הראפרית אשניקו שידועה בזכות להיטה "Stupid", והראפרית ביג-קליט, שידועה בזכות להיטה "Liar". כמו כן, היה סיבוב ההופעות צריך להתקיים באמריקה הצפונית ובאירופה. דוג'ה קאט הוציאה את אלבום האולפן השני שלה Hot Pink, ב-7 בנובמבר 2019. האלבום זכה להצלחה רבה בארצות הברית כאשר הגיע אל המקום ה-19 במצעד הבילבורד 200. מתוך האלבום יצא הלהיט "Juicy", שקיבל את תואר הפלטינה מטעם איגוד תעשיית ההקלטות האמריקאי. כמו כן, יצא מתוך האלבום הלהיט הבינלאומי "Say So". כאשר יצא, לא זכה השיר להצלחה כלשהי. לקראת סוף שנת 2019, התחיל השיר לצבור פרסום ברשת החברתית טיקטוק. תוך ימים ספורים זכה השיר למיליוני פרסומים שונים ברשת החברתית, עד כדי כך שנכנס לעשרות מצעדים שונים ברחבי העולם לפני שיצא כסינגל. נכון לפברואר 2020, פורסמו עשרות מיליוני סרטונים בטיקטוק בהם נכלל השיר, תוך שאחד מהם הצליח לצבור למעלה מ-60 מיליון צפיות בימים ספורים. בסופו של דבר, הייתה צריכה דוג'ה קאט לצאת לסיבוב ההופעות במטרה לקדם את האלבום Hot Pink ואת הסינגלים שיצאו מתוכו. מדיה וקבצים בנושא Hot Pink Tour בוויקישיתוף Shawn Grant, Doja Cat Set for 'Hot Pink Tour' Across the States, The Source, ‏2020-02-25 (באנגלית) Doja Cat announces 2020 'Hot Pink' North American tour, BrooklynVegan (באנגלית) "Coachella music festival delayed amid virus fears". BBC News (באנגלית בריטית). 2020-03-11. נבדק ב-2020-04-03. Lightning In a Bottle 2020 Postponed Due to Coronavirus, Billboard, ‏2020-03-13 SQUIRT BOY, HOT PINK TOUR UPDATE.. LOVE YOU ALL pic.twitter.com/IeWaIFIIzI, @DojaCat, ‏2020T15:50 (באנגלית) Coachella 2020’s local shows include FKA Twigs, Doja Cat, Hatsune Miku and more, Time Out Los Angeles (באנגלית) Ashnikko - STUPID Feat. Yung Baby Tate (Official Video) BigKlit - Liar (Lyrics) Doja Cat's 'Hot Pink' Album: Stream & Listen, Billboard, ‏2019-11-07 Billboard 200 Chart, Billboard chart data, .@DojaCat's "Juicy" has now sold over 900,000 units in the US., @chartdata, ‏2020T8:20 (באנגלית) Doja Cat - Say So (Audio) "Tour". Doja Cat (באנגלית אמריקאית). נבדק ב-2020-02-24. "Doja Cat announces 2020 Hot Pink Tour". AXS (באנגלית אמריקאית). נבדק ב-2020-03-06.
Ballads

Ballads (בעברית: בלדות) הוא אלבום אוסף של הזמרת מרי ג'יי בלייג', אשר יצא ב-20 בדצמבר 2000, על ידי יוניברסל מיוזיק יפן. האלבום יצא באופן בלעדי ביפן והוא כולל אוסף של בלדות מכל מיני שבים במהלך הקריירה של בלייג'. בנוסף, הוא גם כולל גרסת כיסוי לשיר "Overjoyed" של סטיבי וונדר. האלבום Ballads באתר Discogs Mary J. Blige - Ballads, Discogs (בספרדית)
יחסי וייטנאם–תאילנד

יחסי וייטנאם–תאילנד הם היחסים הדו-צדדיים שבין וייטנאם לבין תאילנד. לווייטנאם שגרירות בבנגקוק ולתאילנד שגרירות בהאנוי. שתי המדינות חברות באיגוד מדינות דרום-מזרח אסיה. בעבר הרחוק היו שתי המדינות תחת השפעתה של הודו כשסיאם וחלקה הדרומי של וייטנאם, צ'אמפה, היו בעלי תרבויות הודיות. עם זאת, הקשר הראשון בין וייטנאם לתאילנד נוצר רק במהלך המאה ה-16. וייטנאם ותאילנד נלחמו ביניהן לאורך השנים בסדרת מלחמות גדולות שהחלו בראשית המאה ה-18. עם זאת, הסכסוכים הגדולים ביותר בין המדינות תועדו אחר כך. לאחר הפלת שליט נגויאן, נגויאן אה, הניצולים ביקשו לנקום על ידי בקשת סיוע מסיאם. הכוח הסיאמי פלש באופן מסיבי לדרום וייטנאם וביצע בה מעשי זוועה. מאוחר יותר הוכה הכוח הסיאמי על ידי כוח תאי סון שהונהג על ידי נגויאן הו. במהלך המאה ה-19 שתי המדינות נקלעו לשתי מלחמות שהובילו להרס חלקים נרחבים בקמבודיה. וייטנאם הביסה את סיאם במלחמה אחת, ואילו השנייה הסתיימה בקיפאון. בהיעדר הכרעה ברורה בין המדינות, היריבות ביניהן נותרה עד פלישת צרפת לקוצ'ינצ'ינה, מהלך שמנע פרוץ מלחמה שלישית. תאילנד השתתפה במלחמת וייטנאם לצידה של ארצות הברית בשל החשש מתאוריית הדומינו לפיה הקמת משטר קומוניסטי במדינה ישפיע על שכנותיה וההתקוממות הקומוניסטית בתאילנד. תאילנד שלחה בין 12 ל-15 אלף חיילים על מנת שיילחמו במלחמה זו; מתוכם, היו למעלה מ-2,000 חללים. אחרי 1975, היחסים בין וייטנאם לתאילנד המשיכו להיות קרים ועוינים. אחרי פלישת וייטנאם לקמבודיה שהביאה להפלת החמר רוז', וייטנאם נכנסה לסכסוך עם תאילנד בשל תמיכתה של האחרונה במשטר שהופל. גיחות אוויריות בוצעו בגבולות שתי המדינות שהביאו להרס ניכר בקמבודיה, בדומה למלחמות הקודמות בין שתי המדינות. העוינות בין המדינות המשיכה עד פינוי כוחות וייטנאם מקמבודיה ב-1989. אחרי רפורמות שבוצעו בה ב-1986, וייטנאם הפכה ממדינה סוציאליסטית למדינה יותר קפיטליסטית. כתוצאה מכך, נרשם שיפור מהיר ביחסים בינה לבין תאילנד. תאילנד, חברה מייסדת באיגוד מדינות דרום-מזרח אסיה, תמכה בהצטרפות וייטנאם לארגון, ווייטנאם הפכה לחברה בו ב-1995. כיום, היחסים בין המדינות חזקים וביניהן קיימת ברית ושיתוף פעולה רחב. במקביל, עליית וייטנאם והלאומיות בה הביאה לעליית היריבות בינה לבין תאילנד, דבר שגרם ליריבות בין המדינות בתחום הכדורגל. בשנת 2015, תאילנד הייתה המשקיעה העשירית בגודלה בווייטנאם עם השקעות של כ-7 מיליארד דולר. תאילנד גם הייתה שותפת הסחר החמישית בגודלה של וייטנאם. מדיה וקבצים בנושא יחסי וייטנאם–תאילנד בוויקישיתוף Expect Thailand, Vietnam to embrace each other even more, The Nation Thailand VN, Thailand's relationship thrives, vietnamnews World Cup qualifiers: Thailand under greater pressure, says Vietnam coach, vnexpress VN, Thailand's relationship thrives, vietnamnews